laion/Wikipedia-Exotic huggingface dataset:
Mimecast

מיימקאסט (באנגלית: Mimecast) היא חברת אבטחת מידע בריטית, העוסקת בפיתוח תוכנה ומספקת פתרונות להגנה על תיבות דואר אלקטרוני ארגוני. נכון לשנת 2020 מעסיקה החברה כ-1,700 עובדים, בעלת כ-36,000 לקוחות מכל רחבי העולם ונסחרת בבורסה לניירות ערך בניו יורק. מטה החברה הראשי נמצא בעיר לונדון, בריטניה, מלבדו לחברה 5 נציגויות במדינות שונות: ארצות הברית, דרום אפריקה, הולנד, גרמניה וישראל. החברה הוקמה בשנת 2003 על ידי פיטר באואר (Peter Bauer) וניל מוריי (Neil Murray) במטרה לספק פתרונות להגנה על תיבות דואר אלקטרוני ארגוני. נתנאל בורנשטיין ממפתחי MIME היה בין מייסדי החברה והמדען הראשי שלה. בחודש ינואר 2010, גייסה החברה כ-21 מיליון דולר בהובלת אינדקס ונצ'רס (Index Ventures) ודון קפיטל (Dawn Capital). בחודש ספטמבר 2012, גייסה כ-62 מיליון דולר בסבב גיוס נוסף שנערך בניו יורק. בחודש אוקטובר 2015, הונפקה מיימקאסט בבורסה לניירות ערך בניו יורק. בחודש יולי 2018, רכשה מיימקאסט את חברת אימוני הסייבר אתאאטה (Ataata). בחודש יולי 2018, רכשה את חברת סולביט (Solebit) תמורת כ-88 מיליון דולר. בחודש נובמבר 2019, רכשה את חברת דימרק אנאלייזר (DMARC Analyzer). בחודש ינואר 2020, רכשה את חברת סגאסק (Segasec) המספקת שירותי הגנה מפני התקפות דיוג וגנבת מידע רגיש על ידי התחזות ברשת האינטרנט, תמורת כ-40 מיליון דולר. במאי 2022 נרכשה החברה על ידי חברת Magnesium Bidco. Enterprise Information Archiving - ארכיון בענן המאפשר לאחסן נתונים בצורה מוצפנת ולשלוף אותם בעת הצורך. Mailbox Continuity - כלי להמשכיות עסקית המבטיח שמערכת הדואר האלקטרוני תהיינה זמינה לעובדי החברה. Secure Email Gateway - שירות להגנה על תיבת הדואר האלקטרוני הארגוני מפני דואר זבל אלקטרוני, נוזקות, התקפות דיוג וכמו כן מסייעת במניעת אובדן נתונים, הודעות מוצפנות המרת מסמכים ועוד. אימפרבה Arcsight ObserveIT אתר האינטרנט הרשמי של Mimecast Mimecast, ברשת החברתית אקס (טוויטר) Mimecast, באתר Crunchbase (באנגלית) מיימקאסט ישראל בע"מ \ MIMECAST ISRAEL LTD - 515058717, באתר www.checkid.co.il(הקישור אינו פעיל) הסטארטאפ Solebit נמכר לחברה אמריקאית ב-88 מיליון דולר, באתר גיקטיים, ‏31 ביולי 2018 מאיר אורבך, מיימקאסט הבריטית רוכשת את סגאסק הישראלית בכ-40 מיליון דולר, באתר כלכליסט, 6 בינואר 2020 יניב הלפרין, מיימקאסט רוכשת את סגאסק הישראלית בעשרות מיליוני דולרים, באתר אנשים ומחשבים, ‏6 בינואר 2020
יחסי מקסיקו–נורווגיה

יחסי מקסיקו–נורווגיה הם היחסים הדיפלומטיים בין מקסיקו לנורווגיה. שתי המדינות חברות בארגון לשיתוף פעולה ולפיתוח כלכלי ובאו"ם. נורווגיה הכירה במקסיקו לאחר שהאחרונה השיגה את עצמאותה מספרד בשנת 1821. באותה תקופה נורווגיה הייתה חלק מהאיחוד השוודי-נורווגי. מקסיקו והאיחוד כוננו יחסים דיפלומטיים בשנת 1885. האיחוד התפרק בשנת 1905 ונורווגיה הפכה לאומה עצמאית. בשנת 1906, מקסיקו כוננה יחסים דיפלומטיים עם נורווגיה. בשנת 1910 הקימה נורווגיה שגרירות במקסיקו סיטי ומקסיקו הקימה שגרירות באוסלו כמה שנים אחר כך. היחסים המוקדמים היו בעיקר בין ספינות דיג נורווגיות שהגיעו מוראקרוס כדי לסחור בבקלה. במהלך מלחמת העולם השנייה קיימה מקסיקו יחסים דיפלומטיים עם הממשלה הנורווגית בגלות. לאחר המלחמה, שתי המדינות פתחו מחדש את שגרירויותיהן, בהתאמה. בשנת 1968, נסיך הכתר ומלך נורווגיה העתידי, הראלד החמישי ערך ביקור רשמי במקסיקו. מאז הביקור הראשוני נערכו כמה ביקורים רמי דרג בין שתי המדינות. ביוני 2002 סגרה מקסיקו את שגרירותה באוסלו עקב מעצורים כספיים. שגרירות מקסיקו נפתחה מחדש בשנת 2014. ביקורים רמי דרג ממקסיקו לנורווגיה שרת החוץ פטרישיה אספינוסה (2011) שר החוץ, לואיס וידגאריי קאסו (2017) ביקורים רמי דרג מנורווגיה למקסיקו יורש העצר האראלד (1968) ראש הממשלה קגל מגנה בונדוויק (2002) נסיך הכתר הוקון (2009, 2012) ראש הממשלה ינס סטולטנברג (אפריל ודצמבר 2010) ראש הממשלה ארנה סולברג (2018) שתי המדינות חתמו על מספר הסכמים דו-צדדיים כמו הסכם על חילופי תרבות (1980); הסכם למניעת מיסוי כפול והעלמת מיסים (1995); הסכם על שיתוף פעולה בחקלאות (2000) והסכם לשיתוף פעולה עם דיג וחקלאות חקלאית (2018). קיימות טיסות ישירות בין נמל התעופה הבינלאומי קנקון לנמל התעופה הבינלאומי אוסלו גרדרמואן עם חברת Sunclass Airlines. בשנת 2001 חתמה מקסיקו על הסכם סחר חופשי עם המדינות החברות באיגוד הסחר החופשי האירופי (הכולל את נורווגיה). בשנת 2018 הסתכם הסחר הדו-כיווני בין שתי המדינות ב-299 מיליון דולר. הייצוא העיקרי של מקסיקו לנורווגיה כולל: צינורות ברזל ופלדה, חלקים למנועי טורבו-סילון, טורבופרופים וטורבינות גז אחרות ובירות מאלט. הייצוא העיקרי של נורווגיה למקסיקו כולל: דשנים מינרליים וכימיים, פחמימנים ודגים מיובשים, מומלחים או מלוחים. שתי המדינות הן המדינות העיקריות המייצרות נפט. חברות רב-לאומיות מקסיקניות כמו Cemex ומקסיצ'ם פועלות בנורווגיה. חברות רב-לאומיות נורווגיות אקווינור ונורסק הידרו פועלות במקסיקו. מקסיקו מחזיקה בנורווגיה שגרירות באוסלו. נורווגיה מחזיקה במקסיקו שגרירות במקסיקו סיטי. מדיה וקבצים בנושא יחסי מקסיקו–נורווגיה בוויקישיתוף Senate of Mexico: Norway (in Spanish) "Relaciones bilaterales entre México y Noruega". Noruega.org.mx. 2013-09-06. נבדק ב-2015-05-29. Innecesario enfriamiento con Noruega (in Spanish) King Harald V of Norway to celebrate 25 years on the throne "The Mexican Moment". אורכב מ-המקור ב-2016-04-26. נבדק ב-2017-01-19. Bilateral relations between Mexico and Norway (in Spanish) "Mexican Ministry of the Economy: Norway (in Spanish)". אורכב מ-המקור ב-2019-07-28. נבדק ב-2018-01-07. Embassy of Mexico in Oslo Embassy of Norway in Mexico City
יחסי הוותיקן–מקסיקו

יחסי הוותיקן–מקסיקו הם יחסי החוץ בין הכס הקדוש למקסיקו. הקתוליות הוצגה במקסיקו בשנת 1519 על ידי ספרד. מרבית המקסיקנים הם קתולים, עם זאת, מאז אימוץ החוקה הנוכחית בשנת 1917, מקסיקו היא מדינה חילונית. בשנת 1904, הכס הקדוש הקצה ציר אפוסטולי כנציג תושב במקסיקו. הכס הקדוש ומקסיקו ניתקו את היחסים הדיפלומטיים לאחר שנשיא מקסיקו בניטו חוארס החרים את רכוש הכנסייה בין 1856 ל-1861. הנשיא חוארס פירק מסדרים דתיים והורה על הפרדת הכנסייה והמדינה בחוקה החדשה של מקסיקו שהפכה את מקסיקו למדינה חילונית. כמה מכוחות הכנסייה הקתולית הוחזרו על ידי הנשיא פורפיריו דיאס. בשנת 1926, לאחר מספר שנים של המהפכה המקסיקנית וחוסר הביטחון, הנשיא פלוטארקו אליאס קאייס, מנהיג המפלגה המהפכנית המוסדית השלטת, חוקק את חוק Calles, אשר מחק את כל הרכוש האישי של הכנסיות, סגר כנסיות שלא היו רשומות במדינה. ואנשי דת אסורים להחזיק בתפקיד ציבורי. החוק לא היה פופולרי, וכמה מפגינים מאזורים כפריים נלחמו נגד חיילים פדרליים במה שכונה מלחמת כריסטרו. לאחר תום המלחמה בשנת 1929, הנשיא אמיליו פורטס חיל אישר הפסקת נשק קודמת בה החוק יישאר, אך לא נאכף, בתמורה לסיום פעולות האיבה. בשנת 1974 ביקר נשיא מקסיקו, לואיס אצ'ווריה אלברס, בכס הקדוש, והפך לראש המדינה המקסיקני הראשון שעשה זאת. בשנת 1979 הפך יוחנן פאולוס השני לאפיפיור הראשון שביקר במקסיקו. בשנת 1992, לאחר יותר מ-130 שנה, ממשלת מקסיקו כוננה מחדש את היחסים הדיפלומטיים הרשמיים עם הכס הקדוש. באותה שנה הוקמו משלחות דיפלומטיות קבועות בבירות זו של זו, בהתאמה. בשנת 2016 ביקר האפיפיור פרנציסקוס במקסיקו. במהלך ביקורו במקסיקו הצהיר האפיפיור פרנציסקוס, בהתייחס לגדר ההפרדה בין ארצות הברית למקסיקו, כי "אדם שחושב רק לבנות חומות ולא לבנות גשרים אינו נוצרי". הצהרה זו נאמרה בהתייחסות להערותיו של נשיא ארצות הברית דונלד טראמפ בנוגע לחומת הגבול. ביקורי האפיפיורים במקסיקו יוחנן פאולוס השני (1979, 1990, 1993, 1999, 2002) בנדיקטוס השישה עשר (2012) פרנציסקוס (2016) ביקורים רמי דרג ממקסיקו לכס הקדוש הנשיא לואיס אצ'ווריה אלברס (1974) הנשיא קרלוס סלינס (1991) הנשיא ארנסטו סדייו (1996) הנשיא ויסנטה פוקס (2001) הנשיא פליפה קלדרון (2007, 2011) הנשיא אנריקה פניה נייטו (2013, 2014) הכס הקדוש מחזיק במקסיקו נונציו אפוסטולי במקסיקו סיטי. מקסיקו מחזיקה בוותיקן שגרירות ברומא. מדיה וקבצים בנושא יחסי הוותיקן–מקסיקו בוויקישיתוף Mexico and Vatican Move Toward Restoring Ties Benito Juárez establece la Republica Laica (in Spanish) Mexico and the Catholic Church Restore Full Diplomatic Ties Bilateral relations between Mexico and the Holy See (in Spanish) Una persona que piensa en construir muros no es un cristiano (in Spanish) Embassy of Mexico to the Holy See
צלקת היפרטרופית

צלקת היפרטרופית היא תופעה של הצטלקות יתר, הנובעת מיצירה עודפת של חלבון קולגן לאחר חתך או פציעה. בניגוד לקלואידים, צלקות אלו קטנות יותר ושטחן אינו מתרחב מעבר לגודל הפציעה המקורית. ישנן שיטות שונות לטיפול בהן, ביניהן טיפול בהקפאה בחנקן נוזלי. מורן שלו, מדוע נוצרות צלקות, במדור "שאל את המומחה" באתר של מכון דוידסון לחינוך מדעי C. C. Zouboulis, U. Blume, P. Büttner, C. E. Orfanos, Outcomes of cryosurgery in keloids and hypertrophic scars. A prospective consecutive trial of case series, Archives of Dermatology 129, 1993-09, עמ' 1146–1151 ערך זה הוא קצרמר בנושא מחלות. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
GMC מוטורהום

GMC מוטורהום (באנגלית : GMC motorhome) היא מכונית הבנויה על שלדה של מיניבוס המשמשת כקרוואן (מעונוע) מתוצרת GMC חברת בת של קונצרן הרכב האמריקאי ג'נרל מוטורס אשר יוצרה בין השנים 1972–1978 בארצות הברית. יוצרו 12,921 יחידות מנוע קדמי אורכי מנוע בנזין סוג הנעה : הנעה קדמית בלמים : בלמי דיסק קדמיים ובלמי תוף ב-4 הגלגלים האחוריים קיבולת מכל דלק - 95 ליטר מסגרת גוף הרכב הותקנה על מסגרת סולם הפלדה של השלדה באמצעות מבודדי גוף. בניית הגוף מורכבת ממסגרת קשיחה העשויה מפלטות אלומיניום מרותכים. הרצפה הייתה של דיקט ימי. לוחות הגוף עשויים פלסטיק מחוזק בסיבים (פיברגלס). תאים תחתונים אחוריים מספקים מקום לגנרטורים. בקדמת הרכב לא היו דלתות של נהג או של נוסע. דלת חללית בצד ימין סיפקה גישה לתא הנוסעים הראשי. בחלק האחורי של הרכב ניתן היה להסיר את כל הלוח האחורי על ידי שחרור סדרה של ברגים, ולאפשר התקנה או הסרה של מיטות, מכשירים ושאר פריטים מגושמים אחרים. בחלק האחורי של הרכב הותקן מיכל מים לשתייה - 110 ליטר דגם "GMC מוטורהום" דגם "GMC מוטורהום", שנת 1976 דגם "GMC מוטורהום" דגם "GMC מוטורהום" דגם "GMC מוטורהום" דגם "GMC מוטורהום" - מבט לתא הנהג דגם "GMC מוטורהום" - מבט לתוך הקרוואן דגם "GMC מוטורהום" - מבט לפינת האירוח דגם "GMC מוטורהום" - מבט למקלחת ולשירותים שרטוט המבנה הפנימי של דגם "GMC מוטורהום" מעונוע מדיה וקבצים בנושא GMC מוטורהום בוויקישיתוף GMC מוטורהום, סרטון באתר יוטיוב GMC מוטורהום, סרטון באתר יוטיוב GMC מוטורהום, סרטון באתר יוטיוב "GMC מוטורהום" - היסטוריה gmcmi.com/basic-history היסטוריה קצרה של ה"מוטורהום" silodrome.com/history-gmc-motorhome דגם "GMC מוטורהום", מנוע הנעה קדמית hagerty.com/media/car-profiles/gmc-motorhome
ולדימיר בבושקין

ולדימיר פטרוביץ' בבושקין (ברוסית: Владимир Петрович Бабушкин; ‏18 במאי 1928 – 25 ביוני 1985) היה פושע סובייטי, מנהיג הסביבה הפלילית בברית המועצות, גנב בחוק רוסי של "הדור הישן", אגדת העולם הפלילי. בילה ברציפות 35 שנות חיים בכלא, למעט בריחות. היה ידוע בכינוי ואסיה בריליאנט (ואסיה היהלום). באוקטובר 1949, בגיל 20, בבושקין עוכב בוולסק במחוז סרטוב בגין כייסות ובשנת 1950 נידון לעשר שנות מאסר על פי צו בית המשפט העליון של ברית המועצות. בשנת 1950, במעצר, בבושקין "הוכתר" כגנב בחוק. לאחר ריצוי עונשו, נידון פעמיים (בשנת 1951 ו-1953) לעוד 25 שנות מאסר באשמת שוד. בשנת 1965 הוא שוב נידון ל -15 שנות מאסר באשמת עבירות שוחד. הוא ברח מהמחנה פעמיים, אך נתפס. בשנת 1971, באשמת ניסיון רצח, בבושקין נידון ל-15 שנות מאסר נוספות (10 השנים הראשונות מתוכן בכלא) ו- 5 שנות גלות. בשנים 1971–1973 ריצה את עונשו בכלא זלטוסט מחוז צ'ליאבינסק, ובשנים 1973–1981 בכלא "ולדימירסקי צנטרל". לאחר מכן ריצה את עונשו בכלא המשטר המיוחד בכפר חורפיה וכפר לפוטקובה מחוז סברדלובסק ובכלא "הברבור הלבן" (סוליקאמסק, מחוז פרם). עד סוף חייו בבושקין דבק במסורות הגנבים, ולכן מעולם לא עבד רשמית עבור המדינה הסובייטית. בשנים האחרונות לחייו, בבושקין הזדהה עם הדיסידנטים הרוסיים, הם השתמשו בערוצי התקשורת שנוצרו על ידו בכלא "ולדימרסקי צנטרל". בשנת 1985 בבושקין נפטר. לפי גרסה לא רשמית הוא נהרג בכלא המשטר המיוחד "הברבור הלבן". הוא נקבר בבית העלמין בעיר סוליקאמסק. על הקבר מוצבת מצבת גרניט ששוקלת שמונה טונות. "את החקירה הובילו ...": "גנבים מוכתרים", סרטון באתר יוטיוב מתוך תוכנית הטלוויזיה "את החקירה הובילו" עם לאוניד קנייבסקי https://lenta.ru/articles/2018/06/02/brilliant/ https://24smi.org/celebrity/5326-vasia-brilliant.html
שלוש הממלכות (פירושונים)

האם התכוונתם ל... שלוש הממלכות – תקופה בהיסטוריה של סין שלוש הממלכות של קוריאה – תקופה בהיסטוריה של קוריאה רומן שלוש הממלכות – ספר סיני המתרחש בתקופת שלוש הממלכות הסינית רשומות שלוש הממלכות – תיעוד היסטורי המאחד את רשומות ההיסטוריונים של כל אחת מן שלוש הממלכות לכדי יצירה אחת.
סייברפאנק (פירושונים)

האם התכוונתם ל... סייברפאנק – תת-סוגה בספרות המדע בדיוני. סייברפאנק (רומן) (אנ') – סיפור קצר מסוגת המדע הבדיוני שנכתב על ידי ברוס בת'קה (אנ'). גורפס סייברפאנק (אנ') – סט כלים למשחקי תפקידים בסגנון סייברפאנק שנוצר על ידי לויד בלאנקשיפ (אנ') ב-1990. סייברפאנקס (אנ') – משחק וידאו שפותח על ידי Core Design ויצא לאור ב-1993 לקומודור אמיגה. סייברפאנק (משחק תפקידים שולחני) – משחק תפקידים שולחני מסוגת הסייברפאנק שנוצר על ידי מייק פונדסמית'. סייברפאנק 2077 – משחק וידאו מסוגת תפקידים ופעולה בעולם פתוח מגוף ראשון המבוסס על משחק התפקידים השולחני, שפותח על ידי CD Projekt RED ויצא לאור ב-2020. Cyberpunk: Edgerunners – סדרת אנימה יפנית המהווה ספין-אוף למשחק הווידאו. Cyberpunk (אנ') – אלבומו החמישי של המוזיקאי בילי איידול.
גרשון עמל

גרשון (גרי) עמל (נולד ב-1956) הוא מנכ"ל עיריית ערד. שירת כקצין צה"ל במילואים ופיקד על חטיבה 5. עמל, בנם של זאב ורות, הגיע עם משפחתו לערד ב-1964. הוא למד ביסודי ובתיכון בעיר. שירת בצה"ל בחטיבת גולני והשתחרר בדרגת סגן. בשירות המילואים שירת בחטיבה 5, פיקד על פלוגה, על גדוד וכיהן כמפקד החטיבה במשך שש שנים, כולל בתחילת האינתיפאדה השנייה. עמל עבד במשך 28 שנים בקריה למחקר גרעיני – נגב, שם שימש כממונה על הביטחון וכסמנכ"ל למשאבי אנוש ולארגון עד 2008. לאחר מכן שימש סמנכ"ל ארגון ומנהל במקורות, ומנכ"ל רשות ניקוז ים המלח. בתפקיד זה היה מחושפי פרשת ישראל ביתנו, לאחר שראש המועצה האזורית תמר, דב ליטבינוף, מסר לו כי העברת תקציבים לרשות מותנת בהעברת חלק מהם כ"עמלה" לטובת רמי כהן, פאינה קירשנבאום ועד קצה הפירמידה. עמל סירב, התפטר מתפקידו והגיש תלונה למשטרה, על כך קיבל את אות איכות השלטון מנשיא המדינה, יצחק (בוז׳י) הרצוג. ב-2014 מונה למנכ"ל החברה הכלכלית חבל ים המלח. ב-2015 מונה למנכ"ל עיריית ערד. עמל נשוי לחביבה ואב לשלושה. הוא בעל תואר שני במנהל ציבורי מאוניברסיטת תל אביב ובעל תואר ראשון במשפטים. כתב אישום בפרשת ישראל ביתנו מרדכי גילת ותמר אלמוג, "אתה לא יודע אם להיות נאמן לבוס שלך או למדינה", באתר כאן – תאגיד השידור הישראלי, 10 בינואר 2019
הלן מירס

הלן פרנסוורת' מירס (באנגלית: Helen Farnsworth Mears;‏ 21 בדצמבר 1872 - 17 בפברואר 1916) הייתה פסלת אמריקאית. הלן מירס נולדה ב־21 בדצמבר 1872 באושקוש, ויסקונסין, בתם של ג'ון הול מירס ואליזבת פרנסוורת מירס (משוררת, בשם עט "נלי ווילדווד", המכונה המשוררת הראשונה של ויסקונסין) הלן הייתה האחות הצעירה מבין שלוש אחיות. הלן למדה בבית הספר הממלכתי באושקוש, ואמנות בעיר ניו יורק. בניו יורק למדה במשך שנתיים אצל אוגוסטוס סנט גאודנס ועבדה כעוזרתו לפני שהמשיכה לפריז בשנת 1895 כדי להמשיך לעבוד עם דניס פוש, אלכסנדר צ'רפנטייר ופרדריק מקונוני. ההצלחה הראשונה שלה, לפני ההכשרה רשמית באמנות, היה הפסל "גאון מוויסקונסין", יצירה שהוזמנה על ידי מדינת ויסקונסין כשהייתה רק בת 21. היצירה הוצגה בבניין ויסקונסין בתערוכה הקולומביאנית העולמית בשנת 1893. פסל השיש בגודל 2.7 מ ' הוא שוכן כעת בבירת המדינה של ויסקונסין. גם היא וגם הפסלת ז'אן פונד כורה נקראו "אמני הבית" בבניין ויסקונסין, וכאן היא יצרה את "הגאון מוויסקונסין", בעוד ז'אן כורה הפיקה את הפסל "קדימה". מירס הייתה אחת מקבוצות של פסלות שעבדו אצל לורדו טאפט בהכנת הפיסול לתערוכה הקולומביאנית העולמית. בשנת 1907, מירס ואחותה, הסופרת מרי מירס, היו המתיישבות הראשונות במושבת הסופרים מק דואל. העבודות החשובות ביותר שלה כוללות פסל שיש של פרנסס א. וילארד (1905, קפיטול, וושינגטון) הכלול באוסף אולם הפסלים הלאומי. תבליטי דיוקן של אדוארד מקדואל (מוזיאון המטרופוליטן, ניו יורק); ואוגוסטוס סנט גאודנס. פורטרטים של ג'ורג' רוג'רס קלארק ויליאם (מוסד סמיתסוניאן, וושינגטון). בשנת 1904 זכה הפסל "מעיין החיים" שלה (בתערוכת סנט לואיס) במדליית ארד. היא עשתה את ניו יורק למקום מגוריה והציגה שם ובשיקגו. בשנת 1910 ניסה ג'ורג' פוסט, אדריכל קפיטול מדינת ויסקונסין, לשכור את שירותיו של הפסל הידוע דניאל צ'סטר פרנץ' כדי ליצור פסל של ויסקונסין שיוצב בראש הכיפה בבניין. פרנץ, דחה את ההצעה ופוסט המליץ על הלן מירס לתפקיד. מתוך אמונה שיש בידה את החוזה, היא החלה לעבוד על דוגמאות. בסופו של דבר היא יצרה שלושה דגמים, כאשר שניים מהם קיבלו משוב מהנציבות. באוגוסט 1911 טען פוסט כי מירס לא תוכל להשלים את העיצוב במסגרת הזמן שלהם, ובסופו של דבר הוועדה בחרה בפרנץ שישלים את הפסל. למירס שילמו 1,500 דולר עבור העבודה שכבר ביצעה, אולם אובדן העמלה היה הלם שממנו מעולם לא התאוששה. בעקבות הכישלון סביב פסל קפיטול ויסקונסין, בריאותה של הלן מירס התדרדרה, כמו גם מצבה הכלכלי. היא נפטרה ממחלת לב ב-1 בפברואר 1916, בגיל 43. בזמן מותה היא עבדה בסטודיו שלה בכיכר וושינגטון, בגריניץ' וילג'. מדיה וקבצים בנושא הלן מירס בוויקישיתוף הלן מירס, באתר אנציקלופדיה בריטניקה (באנגלית) הלן מירס, באתר "Find a Grave" (באנגלית) "Helen Farnsworth Mears" (ארכיון) Helen Farnsworth Mears | Newspaper Article/Clipping, Wisconsin Historical Society, ‏2012-01-01 Badger sculptress dead in new york | Newspaper Article/Clipping, Wisconsin Historical Society, ‏2012-01-01 Dictionary of American sculptors : "18th century to the present," illustrated with over 200 photographs : Opitz, Glenn B : Free Download, Borrow, and Streaming, Internet Archive (באנגלית) E. Douglas Bomberger, MacDowell, Oxford University Press, 2013-07-09, ISBN 978-0-19-933970-9. (באנגלית) Historic Structure Report: Wisconsin State Capitol, Book I: Comprehensive Volume "Helen F. Mears Dies. A Noted Sculptor"
מייק רוטונדה

לאורנס מייקל רוטונדה (באנגלית: Lawrence Michael Rotunda; נולד ב-30 במרץ 1958) הוא מתאבק עבר אמריקאי. הוא מוכר בעיקר בשל תקופתו בארגוני ההיאבקות World Wrestling Federation‏ (ה-WWF, כיום ה-WWE) ו-World Championship Wrestling‏ (WCW) בשנות ה-80 ושנות ה-90, שבהן הופיע תחת שמות במה רבים כמו מייק רוטונדה, מייק רוטונדו, מייקל וולסטריט, ארווין אר שייסטר, V.K. וולסטריט ועוד. במהלך הקריירה שלו, רוטונדה היה שלוש פעמים אלוף הטלוויזיה של NWA, פעם אחת אלוף הזוגות של NWA וחמש פעמים אלוף הזוגות של ה-WWF. רוטונדה נשוי לסטפני רוטונדה (או בשמה לפני הנישואים: ווינדהאם), שהיא הבת של בלאקג'ק מוליגן והאחות של המתאבקים בארי וקנדל ווינדהאם. לשניים יש שני ילדים, ווינדהאם וטיילור, ששניהם מתאבקים מקצועיים המופיעים ב-WWE תחת שמות הבמה בריי וויאט ובו דאלאס, בהתאמה. כמו כן, יש להם בת בשם מיקה ושלושה נכדים. הישגים בארגון ההיאבקות All Japan Pro Wrestling ליגת נחישות הזוגות החזקים ביותר (2000) - עם "דר מוות" סטיב ויליאמס הישגים בארגון ההיאבקות Championship Wrestling from Florida אליפות פלורידה במשקל כבד של NWA‏ (3 פעמים) האליפות הדרומית במשקל כבד של NWA (גרסת פלורידה) (פעמיים) אליפות זוגות ארצות הברית של NWA (גרסת פלורידה) (4 פעמים) - עם בארי ווינדהאם (3) ומייק דייוויס (1) הישגים בארגון ההיאבקות Jim Crockett Promotions / World Championship Wrestling אליפות הזוגות העולמית של NWA (גרסת מיד-אטלנטי) (פעם אחת) - עם סטיב ויליאמס אליפות הטלוויזיה של NWA‏ (3 פעמים) הישגים בארגון ההיאבקות Maple Leaf Wrestling אליפות הטלוויזיה הקנדית של NWA (פעם אחת) הישגים במגזין ההיאבקות Pro Wrestling Illustrated - PWI PWI דירג אותו במקום ה-26 מתוך 500 המתאבקים הטובים ביותר לשנת 1994 PWI דירג אותו במקום ה-48 מתוך 100 הזוגות הטובים ביותר - עם בארי ווינדהאם PWI דירג אותו במקום ה-61 מתוך 100 הזוגות הטובים ביותר - עם טד דיביאסי הישגים בארגון ההיאבקות World Wrestling Entertainment - WWE אליפות הזוגות של ה-WWF‏ (5 פעמים) - עם בארי ווינדהאם (2) וטד דיביאסי (3) מדיה וקבצים בנושא מייק רוטונדה בוויקישיתוף מייק רוטונדה, באתר WWE.com להיאבקות מקצועית מייק רוטונדה, באתר Online World of Wrestling
ג'רוויס הייז

ג'רוויס ג'יימס הייז (באנגלית: Jarvis James Hayes; נולד ב-9 באוגוסט 1981) הוא כדורסלן עבר אמריקאי, בעל אזרחות קטרית, אשר שיחק באופן פעיל בין השנים 2003–2015. ממוצעיו הכוללים לאורך 7 עונותיו בליגת ה-NBA הם 8.3 נקודות, 3.1 ריבאונדים ו-1.1 אסיסטים למשחק. במהלך 5 עונותיו האחרונות בקריירה שיחק בקבוצות שונות בטורקיה, ברוסיה, בישראל, באיטליה וברומניה. הייז נולד וגדל באטלנטה שבג'ורג'יה, ובשנת 1999 החל ללמוד באוניברסיטת מערב קרוליינה. כבר בעונת הפרשמן שלו היה "מלך הסלים" של המחוז הדרומי, עם ממוצע של 17.1 נקודות למשחק. בשנת 2000 עבר לאוניברסיטת ג'ורג'יה, ולאחר "שנת צינון" הצטרף לקבוצת הכדורסל שלה. באותה עונה הוביל את ה"בולדוגס" לניצחונם הראשון מזה 6 שנים במשחק של טורניר אליפות המכללות, כשקלע 31 נקודות במשחק הסיבוב הראשון מול אוניברסיטת המדינה של מארי. במשחק הבא קלע 26 נקודות, בהפסד קבוצתו מול אוניברסיטת דרום אילינוי. בעונת 2002/2003 קלע 18.3 נקודות בממוצע למשחק, ונבחר בפעם השנייה ברציפות ל"חמישיית העונה של המחוז הדרום-מזרחי", אולם הבולדוגס לא העפילו לטורניר המכללות. בדראפט ה-NBA‏ 2003 נבחר הייז על ידי וושינגטון ויזארדס, בבחירה העשירית. לאורך עונתו הראשונה בוושינגטון קלע 9.6 נקודות בממוצע למשחק, ובסיומה נבחר לחמישיית הרוקיז השנייה של העונה. במחצית הראשונה של עונת 2004/2005 קלע 10.2 נקודות ואסף 4.2 ריבאונדים בממוצע למשחק – אשר בדיעבד היו שיאי הקריירה שלו – בטרם פציעה קשה בברכו הימנית השביתה אותו ממשחק מ-27 המשחקים האחרונים של העונה. לאחר 21 משחקים בעונה העוקבת נפצע הייז פעם נוספת בברכו, ונאלץ להחמיץ את כל המשך העונה. בעונת 2006/2007 חזר לשחק עבור הוויזארדס, אך תרם 7.2 נקודות למשחק בלבד. באוגוסט 2007, לאחר 4 עונות בוושינגטון, חתם על חוזה בדטרויט פיסטונס. בעונתו היחידה בקבוצה קלע 6.7 נקודות למשחק, וסייע לה להעפיל לגמר האזור המזרחי בפלייאוף. בשנים 2008–2010 שיחק עבור ניו ג'רזי נטס, ותרם 8.4 נקודות למשחק כשחקן ספסל. בינואר 2011 חתם על חוזה בקבוצת אליאגה פטקים מהליגה הטורקית, ובעונת 2011/2012 שיחק עבור קרסניה קריליה סמרה אשר השתתפה בליגה הרוסית ובליגת ה-VTB. כשחקן סמרה זכה בגביע הרוסי, לאחר שגברה על ספרטק פרימוריה ולדיווסטוק במשחק הגמר. בפברואר 2013 חתם על חוזה באליצור אשקלון, במדיה שיחק עד לסיום עונת 2012/2013. בעשרת משחקיו עם הקבוצה הצטיין עם 19.5 נקודות בממוצע למשחק, אך לא מנע את ירידתה של אשקלון לליגה הלאומית. בעונת 2013/2014 שיחק עבור אבלינו האיטלקית, ובעונתו האחרונה בקריירה, 2014/2015, זכה באליפות ליגת העל הרומנית כשחקן קבוצת אססופט פלוישט. בשנת 2013 שיחק עבור נבחרת קטר באליפות אסיה בכדורסל, כשחקן מתאזרח. הייז סיים כקלעי השלישי בטיבו בטורניר, עם ממוצע של 16.7 נקודות למשחק, בעוד נבחרתו סיימה במקום השישי. מדיה וקבצים בנושא ג'רוויס הייז בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA הסטטיסטיקות של אאוטלו ב-NBA, באתר basketball-reference.com סטטיסטיקות המשחק בין ג'ורג'יה למארי סטייט, באתר sports-reference.com הסטטיסטיקות של הייז בליגת המכללות, באתר sports-reference.com רשימת הנבחרים בדראפט 2003, באתר basketball-reference.com הייז חותם על חוזה בדטרויט, באתר ESPN,‏ 17 באוגוסט 2007 אור שקדי‏, אליצור אשקלון: ג'רוויס הייז חתם עד סוף העונה, באתר וואלה, 6 בפברואר 2013 פרופיל, באתר מנהלת ליגת העל בכדורסל הייז ישחק עבור נבחרת קטר באליפות אסיה, באתר talkbasket.net,‏ 13 ביוני 2013
GMC אסטרו

GMC אסטרו (באנגלית : GMC Astro) היא סדרת משאיות כבדות כולל משאיות סמי-טריילר מתוצרת GMC חברת בת של קונצרן הרכב האמריקאי ג'נרל מוטורס אשר יוצרו בין השנים 1956–1954 בארצות הברית. דגם כמעט זהה אשר יוצר על ידי שברולט בין השנים 1970–1980 קרוי "Chevrolet Titan" מנוע קדמי "אף שטוח" בתצורה "Cab over" (אנ') סוגי הנעות : הנעה אחורית 4x2, הנעה 6x4 דגמי "GMC אסטרו" דורגו ב"דרגה 8" (המשקל הטעון המרבי של המשאית) ("Truck classification" (אנ')) לפי הדרוג האמריקאי פלטפורמה : "GMC F/D 9500" דגם "GMC אסטרו", שנת 1985 דגם "GMC אסטרו" דגם "GMC אסטרו" בשירות חיל האוויר של ארצות הברית מדיה וקבצים בנושא GMC אסטרו בוויקישיתוף היסטוריה משאיות של GMC web.archive.org/web/20161210181117 היסטורית המשאיות של GMC gmheritagecenter.com/docs/gm-heritage-archive/historical-brochures/GMC/100_YR_GMC_HISTORY_MAR09 דגמי "GMC אסטרו" hemmings.com/stories/article/1969-88-gmc-astro דגמי "GMC אסטרו" members.tripod.com/evmcc_48306/astro
פרננדו השני

האם התכוונתם ל... פרננדו השני, מלך אראגון – "הקתולי" (1452-1516) פרננדו השני, מלך פורטוגל (1819-1885)
אורי כהן

האם התכוונתם ל... אורי כהן (סופר) (נולד ב-1948) - סופר ומנהל ספרייה ישראלי אורי כהן (סוציולוג) (נולד ב-1960) - סוציולוג ישראלי אורי כהן (ספורטאי) (1927 – 1981) - ספורטאי ישראלי רב תחומי אורי כהן (רב) – רב ישראלי, מראשי כולל מר"ץ במבשרת ציון אורי ש. כהן (נולד ב-1960) - סופר וחוקר ספרות ישראלי אורי כהן אהרונוב – עיתונאי ישראלי אורי כהן-מינץ – כדורסלן עבר ישראלי